27/12/2021 | Administración LocalMunicipal
Mugardos
Aprobación definitiva Ordenanza fiscal IVTM

Expediente núm.: 1331/2021 Procedemento: Modificación Ordenanza Fiscal Reguladora Elevado a definitivo o acordo provisional do Pleno de data 27 de outubro 2021, de aprobación da modificación da ordenanza fiscal nº 3-I, reguladora do imposto sobre vehículos de tracción mecánica, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da ordenanza coas modificacións incorporadas para os efectos da súa entrada en vigor. As modificacións consistiron en: 1º Modificar o artigo 6.- Bonificacións, para modificar as vixentes e incorporar un novo suposto, e engadir como requisito nos casos das bonificacións reguladas no artígo 6.3, que para acceder a esta bonificación, o titular do vehículo deberá estar ao corrente no pago dos tributos municipais. O artígo 6.1 que regula as bonificacións en función da clase de carburante que consume o vehículo, en razón á incidencia da combustión no medio ambiente, pasaría dun porcentaxe de bonificación do 60% a un 75% durante os cinco períodos impositivos seguintes a data da súa matriculación, e pasaría a gozar dunha bonificación do 50% da cota do imposto durante todo o que reste da súa vida útil. O artígo 6.2 que regula as bonificacións en función das características dos motores dos vehículos e a sua incidencia no medio ambiente, no apartado a) manteríase a mesma porcentaxe e no apartado b) pasaríase dun porcentaxe de bonificación do 60% a un 75% durante os cinco períodos impositivos seguintes a data da súa matriculación, e en ambolos dous casos pasarían a gozar dunha bonificación do 50% da cota do imposto durante todo o que reste da súa vida útil. O artígo 6.3 que regula as bonificacións para os vehículos históricos pasaría dun porcentaxe de bonificación do 90% a un 100%, e engadiríase un novo suposto de bonificación do 100% para aqueles vehículos que teñan unha antigüidade mínima de 25 anos dende a súa data de matriculación. Así mesmo establecer que para acceder a estas bonificacións, o titular do vehículo deberá estar ao corrente no pago dos tributos municipais.2º Modificar o texto da disposición derradeira. O Imposto sobre Vehículos de Tracción Mecánica, é un tributo directo establecido con carácter obrigatorio no Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, que reixrase pola presente Ordenanza Fiscal, cuxas normas se axustan ás disposicións contidas nos artigos 92 a 99, ambos inclusive, de dita Lei.1. O Imposto sobre Vehículos de Tracción Mecánica grava a titularidade dos vehículos desta natureza, que sexan aptos para circular polas vías publicas, calqueira que sexa a súa clase e categoría.2. Considérase vehículo apto para a circulación o que tivera sido matriculado nos rexistros públicos correspondentes e mentras non cause baixa nos mesmos. Aos efectos deste imposto consideraranse aptos os vehículos provistos de permisos temporais e matrículas turísticas. Non están suxeitos a este imposto: a) Os vehículos que tendo sido dados de baixa nos rexistros por antigüidade do seu modelo, poidan se autorizados para circular excepcionalmente con ocasión de exhibicións, certames ou carreiras limitadas aos desta natureza. b) Os remolques e semirremolques arrastrados por vehículos de tracción mecánica cuxa carga útil non sexa superior a 750 Kilogramos.1. Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representación diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismos internacionais con sede ou oficina en España e dos seus funcionarios ou membros con estatuto diplomático. c) Os vehículos respecto dos cales así se derive do disposto en tratados ou convenios internacionais. d) As ambulancias e demais vehículos directamente destinados á asistencia sanitaria, ou ao traslado de feridos ou enfermos. e) Os vehículos para persoas de mobilidade reducida que se refire a letra A do anexo II do Regulamento xeral de vehículos, aprobado polo Real decreto 2822/1998, do 23 de decembro. Así mesmo, están exentos os vehículos matriculados a nome de discapacitado para o seu uso exclusivo. Esta exención aplicarase en tanto se manteñan as devanditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables ós suxeitos pasivos beneficiarios destas por máis dun vehículo simultáneamente. Para os efectos do disposto neste parágrafo, se consideran persoas con minusvalía quen teña esa condición legal en grao igual ou superior ao 33 por cento. A efectos de determinar o grao de minusvalía terase en conta o seguinte: 1) Que o Real Decreto Lexislativo 1/2013, de 29 de novembro, polo que se aproba o Texto Refundido da Lei Xeral de dereitos das persoas con discapacidade, no seu artigo 4.2, di que “terán a consideración de persoas con discapacidade aquelas que teñan recoñecido un grao de discapacidade igual ou superior ao 33 por cento. Considerarase que presentan unha discapacidade en grao igual ou superior ao 33 por cento os pensionistas da Seguridade Social que teñan recoñecida unha pensión de incapacidade permanente en grao de total, absoluta ou gran invalidez, e aos pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade.2) O R. D. 1414/2006, do 1 de decembro, polo que se determina a consideración de persoas con discapacidade aos efectos da Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade (BOE do 16/12/2006), no seu artigo 2.1 establece que aos efectos do disposto no artigo 1.2 da Lei 51/2003, agora o 4.2 do Real Decreto Lexislativo 1/2013 o grao de discapacidade igual ao 33% acreditarse mediante os seguintes documentos: - Resolución ou certificado expedido polo Instituto de Maiores e Servizos Sociais (IMSERSO) ou órgano competente da comunidade autónoma correspondente. - Resolución do Instituto Nacional da Seguridade Social (INSS) recoñecendo a condición de pensionista por incapacidade permanente total, absoluta ou grande invalidez - Resolución do Ministerio de Economía e Facenda e do ministerio de defensa recoñecendo unha pensión de xubilación ou retiro por incapacidade permanente para o servizo ou inutilidade. Así mesmo dito artigo establece:”a estes efectos, en ningún caso será esixible resolución ou certificado do IMSERSO ou do órgano competente da Comunidade Autónoma correspondente para acreditar o grao de discapacidade igual ao 33% do pensionistas a que fai referencia nos parágrafos a), e b ) do artigo 1.2 deste real decreto” f) Os autobuses, microbuses e demais vehículos destinados ou adscritos ao servizo de transporte público urbano, sempre que teñan unha capacidade que exceda de nove prazas, incluída a do condutor. g) Os tractores, remolques, semirremolques e maquinaria provistos da Cartilla de inspección agrícola.2. Para poder gozar da exención a que se refire a letra e) do apartado 1 deste artigo, os interesados/as deberán instar súa concesión, con anterioridade ao devengo do imposto, indicando as características do vehículo, a súa matricula e a causa do beneficio. Declarada a exención e notificada polo Concello, ésta terá carácter definitivo, para ese vehículo, para as persoas que teñan recoñecida unha discapacidade definitiva, sempre que se manteñan as condicións de non existencia de débeda co Concello de Mugardos. Nos demais supostos as solicitudes deberán ser renovadas anualmente, achegando soamente os documentos precisados nos números 2 e 5 dos parágrafos 2.1 e 2.2. No caso de primeiras solicitudes, novas adquisicións de vehículos, o contribuínte deberá achegar a seguinte documentación: 2.1 Vehículos conducidos por persoas con discapacidade: 1.-Solicitude normalizada de exención.2.-Fotocopia e orixinal, ou fotocopia compulsada, do certificado do grao de discapacidade expedido polo órgano competente da Administración autonómica no que conste o grao e a clase de discapacidade padecida.3.-Fotocopia e orixinal, ou fotocopia compulsada, do permiso de condución a nome do posible beneficiario/a da exención.(anverso e reverso). 4.-Fotocopia e orixinal ou fotocopia compulsada, do permiso de circulación a nome do posible beneficiario/a da exención.5.-Fotocopia e orixinal ou fotocopia compulsada da póliza de seguro do vehículo na que figure o suxeito solicitante como tomador do seguro, condutor habitual e propietario do vehículo e acreditación do pago do último recibo que lle corresponda.6.-Fotocopia DNI.7.-Fotocopia da ficha técnica do vehículo, coa inspección técnica en vigor.8.-Declaración do uso exclusivo do vehículo para o transporte do beneficiario da exención. A notificación da resolución da concesión da exención servirá de documento acreditativo da sua existencia.2.2 Vehículos destinados ao transporte de discapacitados/as: 1.- Solicitude normalizada de exención.2.-Fotocopia e orixinal, ou fotocopia compulsada, do certificado do grao de discapacidade expedido polo órgano competente da Administración autonómica no que conste, ademais do grao de discapacidade, se ten necesidade de asistencia a terceiras persoas e si ten dificultades graves de mobilidade que lle impidan a utilización do transporte colectivo.3.- Fotocopia e orixinal ou fotocopia compulsada, do permiso de circulación a nome do posible beneficiario/a da exención.4.-Fotocopia DNI do discapacitado/a e do condutor/a habitual do vehículo.5.-Fotocopia e orixinal, ou fotocopia compulsada da póliza de seguro do vehículo na que figure como tomador do seguro e propietario do vehículo o solicitante da exención e como conductor o habitual, e acreditación do pago do último recibo que lle corresponda 6.-Fotocopia da ficha técnica do vehículo, coa inspección técnica en vigor.7.-Declaración do uso exclusivo do vehículo para o transporte do beneficiario/a da exención. As exencións que no seu caso se concedan en calquera dos supostos anteriores, non serán aplicables ós suxeitos pasivos beneficiarios/as das mesmas por máis dun vehículo simultaneamente. A concesión das exencións previstas no presente apartado queda supeditada á non existencia de débeda, por calquera concepto, co Concello de Mugardos. A estos efectos, entenderase que o suxeto pasivo se atopa ao corrente das suas obrigas tributarias cando non manten co Concello débedas ou sancións tributarias en período executivo, agás que foran aplazadas, fraccionadas ou suspendidas. Non se considerará que o vehículo é para uso exclusivo do discapacitado, e polo tanto non se entenderá xustificado o destino de dito vehículo, cando do certificado expedido polo órgano competente da Administración Autonómica non se deduza que o discapacitado ten dificultades graves de mobilidade que lle impidan a utilización do transporte colectivo. A notificación da resolución da concesión da exención servirá de documento acreditativo da sua existencia.3. Para poder gozar da exención á que se refire a letra g) do apartado 1 deste artigo os interesados/as deberán instar súa concesión, con anterioridade ao devengo do imposto, indicando as características do vehículo, a súa matricula e a causa do beneficio. Declarada a exención polo Concello expedirase un documento que acredite a súa concesión, sempre que se manteñan as condicións de non existencia de débeda e deberán achegar a seguinte documentación: a) Solicitude normalizada de exención. b) Fotocopia do DNI do solicitante. c) Fotocopia e orixinal ou fotocopia compulsada do permiso de circulación do vehículo. d) Fotocopia e orixinal ou fotocopia compulsada da cartilla de inspección agrícola, a nome do posible beneficiario/a da exención. e) Fotocopia e orixinal ou fotocopia compulsada do certificado de características técnicas do vehículo, coa inspección técnica en vigor, no seu caso. A notificación da resolución da concesión da exención servirá de documento acreditativo da sua existencia.4. A concesión ou denegación das exencións do artígo 93.1 apartados e) e g) do RDL 2/2004, de 5 de marzo, será efectuada polo órgano competente, previo informe técnico. Son suxeitos pasivos deste imposto as persoas físicas ou xurídicas e as entidades a que se refire o artigo 35 da Lei Xeral Tributaria a nome dos cales figure o vehículo no permiso de circulación.1. De conformidade co artigo 95.4 do Texto Refundido da Lei Reguladora das Facendas Locais, este Concello fixa o coeficiente de incremento, no Imposto sobre Vehículos de Tracción Mecánica, sobre as cotas orixinais establecidas no citado artigo 95.1 do mesmo texto legal, nos seguintes termos: 2. Para os efectos de facilitar a aplicación das tarifas teránse en conta as seguintes regras: a) En canto a clasificación dos vehículos, o Anexo II do Regulamento Xeral de Vehículos, aprobado polo Real Decreto 2822/1998, de 23 de decembro, que recolle nas suas letras “A”, “B” e “C”, as “Definicións”, “Clasificación por criterios de Construcción” e “Clasificación por criterios de utilización”. b) En canto a determinación da potencia fiscal, mediante as formulas recollidas no Anexo V do referido Reglamento Xeral De Vehículos. c) Entenderase por furgón/furgoneta, o automóvil con catro rodas ou máis, concebido e construido para o transporte de mercancías, cuia cabina está integrada no resto da carrocería, e con un máximo de 9 plazas, incluído o conductor. Os furgóns/furgonetas tributaran como camión pola sua carga útil, agás que o vehículo esté autorizado para máis de 9 plazas, incluído o conductor, que tributará como autobús. d) Os vehículos todoterreo terán a consideración de turismo e tributarán pola sua potencia fiscal. e) Os vehículos autocaravanas ou aquelos acondicionados para ser utilizados como vivenda Terán a consideración de turismo e tributarán pola sua potencia fiscal.3. No caso de que nas leis de presupostos do Estado se modificara o cadro de tarifas recollido no artigo 95.1 do texto refundido da Lei reguladora de facendas locais, aprobado por RD Lexislativo 2/2004, de 5 de marzo, os indicados coeficientes aplicaranse sobre as novas tarifas fixadas nas referidas leis de presupostos estatais. Ao abeiro do artígo 95.6 do Real Decreto Lexislativo 2/2004, de 5 de marzo, establecense as seguintes bonificacións: 1. En función da clase de carburante que consume o vehículo, en razón á incidencia da combustión no medio ambiente: a) Gozarán dunha bonificación do 75% da cota do imposto, durante durante os cinco períodos impositivos seguintes a data da súa matriculación, os vehículos que utilicen exclusivamente combustible biogas, gas natural, gas natural comprimido e gas natural liquado (GNC e GNL), gas líquido, gas liquado de petróleo (GLP), metano, metanol, hidróxeno ou derivados de aceites vexetais. Gozarán dunha bonificación do 50% da cota do imposto durante todo o que reste da súa vida útil os vehículos destas características. Esta bonificación ten carácter rogado e surtirá efecto, no seu caso, dende o período impositivo seguinte a aquél no que se solicite, sempre que, se acredite ante o Concello o cumprimento dos requisitos esixidos para o seu otorgamento. Para acceder a esta bonificación, o titular do vehículo deberá estar ao corrente no pago dos tributos municipais. Para a súa concesión, os titulares dos vehículos deberán aportar a seguinte documentación: a) Solicitude normalizada de bonificación. b) Fotocopia do DNI do solicitante. c) Fotocopia e orixinal ou fotocopia compulsada do permiso de circulación do vehículo. d) Fotocopia e orixinal ou fotocopia compulsada da ficha técnica do vehículo, en vigor, que acredite a sua inclusión nalgunha das categorías previstas neste apartado.2. En función das características dos motores dos vehículos e a sua incidencia no medio ambiente: a) Gozarán dunha bonificación do 75 % da cota do imposto, durante os cinco períodos impositivos seguintes dende a data da súa matriculación, os vehículos totalmente eléctricos e os vehículos impulsados exclusivamente con enerxía solar, vehículos eléctricos de batería (BEV), vehículo eléctrico de autonomía extendida (REEV), vehículo híbrido enchufable (PHEV) con unha autonomía mínima de 40 kilómetros ou vehículos de pila combustible. b) Gozarán dunha bonificación do 75 % da cota do imposto, durante os durante os cinco períodos impositivos seguintes dende a data da súa matriculación, os vehículos bimodais ou híbridos (motor eléctrico-gasolina, eléctrico-diesel ou eléctricogas), vehículos híbridos enchufables con autonomía < 40 km, vehículos híbridos non enchufable (HEV). Gozarán dunha bonificación do 50% da cota do imposto durante todo o que reste da súa vida útil os vehículos destas características. Estas bonificacións teñen carácter rogado e surtirán efecto, no seu caso, dende o período impositivo seguinte a aquél no que se solicite, sempre que, se acredite ante o Concello o cumprimento dos requisitos esixidos para o seu otorgamento. Para acceder a esta bonificación, o titular do vehículo deberá estar ao corrente no pago dos tributos municipais. Para a súa concesión, os titulares dos vehículos deberán aportar a seguinte documentación: a) Solicitude normalizada de bonificación. b) Fotocopia do DNI do solicitante. c) Fotocopia e orixinal ou fotocopia compulsada do permiso de circulación do vehículo. d) Fotocopia e orixinal ou fotocopia compulsada da ficha técnica do vehículo, en vigor, que acredite a sua inclusión nalgunha das categorías previstas neste apartado.3. Gozarán dunha bonificación do 100% na cota os vehículos históricos ou aqueles que teñan una antigüidade mínima de 25 anos dende a súa data de matriculación. Esta bonificación ten carácter rogado e surtirá efecto, no seu caso, dende o período impositivo seguinte a aquél no que se solicite, sempre que, se acredite ante o Concello o cumprimento dos requisitos esixidos para o seu otorgamento, que son os seguintes: a) Que o titular do vehículo é o solicitante da bonificación. b) Que o vehículo esté catalogado como histórico polo órgano competente da comunidade autónoma, de ser o caso, ou que o vehículo teña unha antigüidade mínima de 25 anos, contados dende a súa data de matriculación. Para a súa concesión, os titulares dos vehículos deberán aportar a seguinte documentación: a) Solicitude normalizada de bonificación. b) Fotocopia do DNI do solicitante. c) Fotocopia e orixinal ou fotocopia compulsada do certificado de características técnicas do vehículo ou ficha técnica do vehículo, en vigor, no seu caso. d) Fotocopia e orixinal ou fotocopia compulsada do permiso de circulación do vehículo e a catalogación, de ser o caso, como tal polo órgano competente da comunidade autónoma. Para acceder a estas bonificacións, o titular do vehículo deberá estar ao corrente no pago dos tributos municipais.4. A concesión ou denegación das presentes bonificacións, será efectuada polo órgano competente, previo informe técnico.1. O período impositivo coincide co ano natural, salvo no caso de primeira adquisición dos vehículos. Neste caso, o período impositivo comenzará o día no que se produza dita adquisición.2. O imposto se devenga o primeiro día do período impositivo.3. O importe da cota do imposto ratearase por trimestre naturais nos casos de primeira adquisición ou baixa definitiva do vehículo. Tamén procederá o rateo da cota nos mesmos termos nos supostos de baixa temporal por sustracción ou roubo do vehículo, e elo dende o momento no que se produza dita baixa temporal no rexistro público correspondente.4. No suposto de transferencia ou cambio de domicilio con transcendencia tributaria, a cota será irreducible e o obrigado ao pago do imposto será o que figure como titular no permiso de circulación o día primeiro de xaneiro.1. A xestión, liquidación, inspección e recaudación, así como a revisión dos actos dictados en vía de xestión tributaria corresponde o concello do domicilio que conste no permiso de circulación do vehículo.2. Nos supostos de adquisición e primera matriculación dos vehículos ou cando estes se reformen, de xeito que altere a súa clasificación aos efectos do presente Imposto, os suxeitos pasivos ou os seus representantes presentarán ante a Administración municipal, e con carácter previo a súa matriculación na Xefatura Provincial de Tráfico, no prazo de trinta días, que comezará a contar desde a data de adquisición ou reforma, declaración por este imposto segundo para o cal cumplimentarase o modelo-impreso aprobado por este Concello. Acompañarase: - Documentación acreditativa da compra ou modificación do vehículo. - Certificado das Características Técnicas - DNI o CIF do suxeito pasivo. Pola oficina xestora practicarase a correspondente liquidación, que lles será notificada individualmente aos interesados, indicéndolles o prazo de ingresos e recursos procedentes.3. Nos supostos de vehículos xa matriculados ou declarados aptos para circular, o Imposto xestiónase a partir do Padrón anual do mesmo. As modificacións do padrón fundamentaranse nos datos do Rexistro de Tráfico e nas Comunicacións da Xefatura de Tráfico relativas a altas, baixas, transferencias, reformas dos vehículos, sempre que se altere a súa clasificación a efectos deste Imposto, e cambios de enderezo. O padrón do Imposto expoñerase ao público por un prazo de 15 días hábiles para que os interesados poidan examinalo e, no seu caso, formular as reclamacións oportunas. A exposición ao público do Padrón anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. O prazo de ingreso das débedas de cobro por recibo notificadas colectivamente determinarase cada ano e anunciarase publicamente no Boletín Oficial de la Provincia e no tablón de anuncios do Concello. Finalizado o prazo de pago voluntario sen que la débeda fora satisfeita, iniciarse o período executivo de recadación, o que comportará o devengo do recargo do 20% do importe da débeda non ingresada, así como o dos xuros de demora correspondentes. O devandito recargo será do 5% cuando a débeda se ingrese antes de que fora notificada a providencia de constrinximento e do 10% cando se ingrese a totalidade da débeda non ingresada en periodo voluntario e o propio recargo antes da finalización do prazo previsto no artigo 62.5 da Lei 58/2003, de 17 de decembro, Xeral Tributaria.4. Sen embargo, unha vez abonada a cota do Imposto, se algún contribuínte estimase que ten dereito á devolución poderá solicitala dentro do prazo determinado ao efecto e por algunha das causas previstas na Lexislación vixente.5. O sistema especial de pagamento que aquí se regula será de aplicación aos recibos do imposto sobre vehiculos de tracción mecánica, para vehículos vehículos xa matriculados ou declarados aptos para circular e xestionados e incluidos no Padrón anual do mesmo. -Se permitirá o fraccionamento da débeda en dous prazos, sen que se produza o devengo de xuros sempre que que fosen solicitados en período voluntario, e o pago total das débedas prodúzase no mesmo exercicio que o do seu devengo, e sin que se requira a presentación de garantías para as débedas que no seu conxunto non excedan de 6.000 euros. Os requisitos para poder acollerse a este sistema son: a) O obrigado tributario deberá atoparse ao corrente das suas obrigas tributarias co Concello de Mugardos. b) Os pagamentos deste fraccionamento satisfaránse por domiciliación bancaria. c) Formularase solicitude expresa no primeiro trimestre do exercicio no que se pretenda a súa aplicación.(ata o 31 de marzo do exercicio). d) A solicitude incluirá tódolos recibos de imposto de vehículos a nome do mesmo titular. A estos efectos, entenderase que o suxeto pasivo se atopa ao corrente das suas obrigas tributarias cando non manten co Concello débedas ou sancións tributarias en período executivo, agás que foran aplazadas, fraccionadas ou suspendidas. O sistema especial de pago do IVTM entenderase concedido sempre que se cumplan os requisitos anteriores no día da solicitude. No suposto que a solicitude se presente despois da data indicada, a concesión terá efectos tributarios no exercicio seguinte. De non cumprirse os requisitos, o Concello comunicará a denegación da inclusión neste sistema antes do inicio do período voluntario de pago xeral do padrón e, en todo caso, antes do primeiro prazo establecido. Unha vez acollidos ao sistema, entenderase por tempo indefinido mentres non exista renuncia expresa do solicitante no primeiro trimestre do exercicio no que se pretende a exclusión do sistema especial de pago, se siga atopando ao corrente coas suas obrigas tributarias co Concello, se satisfagan os pagos nos termos establecidos, exista coincidencia entre o titular do recibo do exercicio no que se formule a solicitude e os seguintes, e sigan verificándose as condicións do apartado d) anterior. A estes efectos, o Concello poderá revisar en calquera momento que estime oportuno, o cumprimento das ditas condicións, quedando automaticamente excluído do sistema especial de pago, con carácter permanente, quen non as cumprise, previa comunicación ao interesado. -O importe de cada fracción será do 50% da cota líquida do recibo de IVTM do exercicio en curso, aboándose, por domiciliación bancaria, a primeira fracción o 5 de abril ou inmediato hábil posterior, e a segunda fracción, o 5 de xullo, ou inmediato hábil posterior, ambos do mesmo exercicio en curso. Cando por causas imputables ao interesado, non se faga efectiva algunha das fraccións, automáticamente, quedará excluído do sistema especial de pago pasando a rexerse polo sistema xeral e, polo tanto: a) Se o período voluntario de ingreso non tivera finalizado, terase que proceder ao pago íntegro da débeda dentro do período voluntario de ingreso establecido para este tributo. b) Se o período voluntario de ingreso tivera finalizado, iniciarase a vía de prema pola contía pendente de pago. -Se o obrigado ao pago decidira adiantar o pago de calquera das fraccións á data de vencemento sinalada, deberá aboar o importe total do recibo para o que terá que dirixirse á Oficina de Recadación Municipal que lle entregará o documento de pago, sen que isto supoña a perda do sistema para exercicios posteriores, agás que o interesado así o manifeste. -Calquera cambio na conta de domiciliación deberá comunicarse con 2 meses de antelación ás datas establecidas para o cobro de cada fracción. No suposto de que se presente despois das datas indicadas, as modificacións terán efecto para a fracción seguinte. En todo o relativo a infraccións tributarias e as súas distintas calificacións, así como ás sancións aplicables, estarase ao previsto na Lei Xeral Tributaria e demáis disposicións vixentes. As modificacións que se introduzcan na regulación do imposto, polas leis de orzamentos xerais do estado ou por calqueira outra lei ou disposición e que resulten de aplicación directa, producirán, de ser o caso, a correspondente modificación tácita da presente ordenanza fiscal A presente modificación desta ordenanza fiscal entrará en vigor o día da sua publicación no Boletín Oficial da Provincia comezará a aplicarse a partir do día 1 de xaneiro do 2022 e pemanecerá en vigor ata a súa modificación ou derrogación expresa. Mugardos, a 22 de decembro de 2021. O concelleiro delegado de Facenda, Persoal e Participación Cidadá (R. A 536/2021 de 24/05/2021) José Miguel Mahía Prados